**APSTIPRINU**

 Kandavas novada Izglītības pārvaldes

 vadītāja J. Šnikvalde

 Kandavā, 17.02.2020.

**Kandavas novada balvas izglītībā**

**GADA SKOLOTĀJS piešķiršanas kārtība**

1. Balva nodibināta, lai izteiktu Kandavas novada Izglītības pārvades (turpmāk pārvaldes) un pašvaldības atzinību izciliem izglītības darbiniekiem, veicinātu pedagogu radošo darbību un stiprinātu pedagogu prestižu sabiedrībā.
2. Pedagogu nominācijas mērķis - apzināt, atbalstīt un apbalvot aktīvus un talantīgus pedagogus.

1. Balvas piešķiršanai izglītības iestāde var pieteikt vienu pedagogu katrā izglītības iestādē.
2. Izglītības iestāde var nevirzīt pretendentu nominācijai.
3. Ja izglītības iestāde izvirza, tad papildus apbalvojumam “Gada skolotājs” var tikt piešķirts pārvaldes atzinības raksts par mūža ieguldījumu pedagoģijā - ilgstošs, rezultatīvs un nozīmīgs ieguldījums izglītības iestādē Kandavā vai Kandavas novadā.
4. Balvas pasniegšanu organizē pārvalde augusta mēnesī.

1. Balvu piešķir, pamatojoties uz izglītības iestādes vadītāja pieteikumu, pedagoga raksturojumu, argumentētu darba izvērtējumu. Dokumentu iesniegšana pārvaldē līdz

15. jūnijam.

1. Papildus var tikt pievienotas vecāku, izglītojamo vai kolēģu rekomendācijas.

1. Pedagoga profesionālās darbības vērtēšanas pamatjomas :
	1. mācību un audzināšanas darba plānošana, vadīšana un pedagoga darbības rezultātu analīze
	2. pedagoga ieguldījums skolēna individuālo spēju attīstībā un iespēju izmantošana skolēnu vajadzību nodrošināšanā
	3. pedagoģiskās darbības rezultātu analīze un darbības pašrefleksija;
	4. pieredzes uzkrāšana un tālāknodošana
	5. pedagoga ieguldījums izglītības iestādes attīstībā

1. Izglītības pārvalde apkopo sarakstu par izglītības iestāžu izvirzītajiem pedagogiem balvai „Gada skolotājs” un publicē to novada mājas lapā [www.knip.lv](http://www.knip.lv) .